# אליעזר ולדינברג

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב אליעזר יהודה ולדינברג (ג' בטבת ה'תרע"ו, 1916 - ל' חשוון ה'תשס"ז, 21 בנובמבר 2006), מחשובי הפוסקים במאה העשרים. נודע בעיקר בזכות תשובותיו בנושאי רפואה והלכה.

נולד בירושלים בשנת תרע"ו (1916). למד בישיבת חברון. כיהן כחבר בית הדין הרבני הגדול וכרב בית החולים שערי צדק בירושלים. שימש כראש ישיבת שערי ציון בנשיאות הראשון לציון הרב בן ציון מאיר חי עוזיאל. חיבורו העיקרי הוא ספר השו"ת ציץ אליעזר הכולל 22 כרכים; הכרך הראשון יצא לאור בתש"ה (1945) והאחרון בתשנ"ח (1998). במסגרת כרכי השו"ת נכללו גם כמה קונטרסים מיוחדים כגון, "רמת רחל" ו-"אבן יעקב" על הלכות אבלות, ו-"משנת תרומות" על הלכות תרומה. בשנת תשל"ו (1976) זכה בפרס ישראל לספרות תורנית.

ספרו הלכות מדינה (ירושלים תשי"ב) עוסק במחקרי הלכות ובירורי דינים ב"דרכי הנהגת השלטון המדיני" במדינת ישראל.

## [עריכה] שיטתו ההלכתית

שו"ת ציץ אליעזר עוסק במגוון רחב של נושאים הלכתיים, החל ממצוות התלויות בארץ, עניני נישואין וגירושין, ותשובות חלוציות רבות בעניני רפואה, בין היתר בנושאי הפריה מלאכותית, הפלה מלאכותית ופונדקאות.

הרב ולדינברג השתייך לאסכולה של תלמידי חכמים מבני ירושלים, שהתחנכו על שליטה בקיאותית בהיקף רחב של חלקי התורה, שימת דגש על לימוד הלכה למעשה, והסקת מסקנות הלכתיות בנושאים מחודשים על ידי סברה ישרה ומקורות מפתיעים מכל חלקי התורה בהלכה ובאגדה, ולאו דווקא בסברות למדניות המיובאות מחוץ להלכה. בקיאותו בספרות ההלכה של חכמי ספרד יוצאת דופן גם בין האמונים עליה.

הרב ולדינברג היה זהיר ביותר בנושאים של הלכה, אתיקה ורפואה, למרות שישנם היתרים מחודשים המצויים לראשונה בתשובותיו. ידועה מחלוקת בין הרב ולדינברג לרב משה פיינשטיין לגבי היקף האיסור של הפלה מלאכותית.

בבית הדין נחשב הרב ולדינברג למומחה בעניני סידור גיטין ושמות גיטין, והוא נתבקש לסדר את הגיטין בבית הדין הרבני הגדול גם לאחר פרישתו לגמלאות.

## [עריכה] קישורים חיצוניים

- שו"ת בנושא הפרית מבחנה, באתר דעת

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A2%D7%96%D7%A8_%D7%95%D7%9C%D7%93%D7%99%D7%A0%D7%91%D7%A8%D7%92.html

קטגוריות: זוכי פרס ישראל | רבנים אורתודוקסים | רבנים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English